Si Palui: Parkir Pas
“Ayuha aku supan masuk ka dalam gedung saruan, jadi kena mahadang di dalam mutur haja,” sahut Tulamak.
NGARAN anak kamanakan bini bekawinan di Banjar, jadi walaupun dengan berat hati, balangsar dada istilah urang bahari mancarikan duitnya marental mutur, tatap tulak Palui saparanakan, ditambah wan kawan setia Garbus wan supirnya Tulamak.
”Kawinnya di gedung Mak ai. Jadi kita harus tahu aturan urang Banjar jua,” jar bini Palui ka Tulamak bapanderan di mutur.
“Ayuha aku supan masuk ka dalam gedung saruan, jadi kena mahadang di dalam mutur haja,” sahut Tulamak.
“Aturannya kaya apa bini Palui?’ takun Garbus.
“Bajunya seragam, makanya kita kaya urang pegawai jua, basaragam putih hirang, baik haja ikam Bus lah ada baisi, jadi kada ngalih lagi manukar,’ jawab bini Palui.
“Kaluarga pengantin Bus ai, indah mangalihakan kaluarga nang saruan.
Imbah disuruh baju putih, silawar hirang atau cuklatkah tasarah haja, pokoknya baju putih pasti ada kalu urang baisian. Baju muslimkah bila warna putih sip haja sudah,” Palui lantih manjalasakan.
Hari jam dua sudah tuntungan saruan wan bagambaran. Makanya Palui bapadah permisi handak bulikan. Alasan di rumah kadada urangnya, wan handak manyampati bulik kalu kamalaman, supir Tulamak kada kaya bahari lagi, wayah ini pina kaur sudah.
”Kita Bah ai manukar titilaman gasan ulun guring saurangan,” jar Amat anak Palui ka abahnya.
“Ayu ja kena aku mahuluakan, ka pasar tilam?” sahut Tulamak.
min_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn jav_Latn